# Aust-Agder

Aust-Agder (literalment Agder Oriental)( escolteu-ne la pronunciació en noruec) és un comtat de Noruega, fronterer amb els de Telemark, Rogaland i Vest-Agder. La seva població és de 115.785 habitants (2016), i té una superfície de 9,212 quilòmetres quadrats. La capital i ciutat més poblada del comtat és Arendal.
El comtat, que es troba a la riba de l'estret Skagerrak, s'estén des Gjernestangen, a Risør, fins al Kvåsefjorden, a Lillesand. El 78% dels habitants del comtat viuen en els cinc municipis costaners: Arendal, Grimstad, Lillesand, Tvedestrand i Risør. El turisme és la principal font d'ingressos d'Aust-Agder. El municipi inclou les illes de Tromøy, Justøya, i Sandøya. L'interior del comtat abasta el districte tradicional de Setesdal, a través del qual flueix el riu Otra cap a la costa.
Durant l'època viking, el territori actual d'Aust-Agder formava part, juntament amb el comtat de Vest-Agder, del regne d'Agder.

## Etimologia

El significat del nom és «Agder Oriental», ja que Aust és la forma en nynorsk d'«est». Aust-Agder limita amb Vest-Agder, «Agder Occidental».
Fins al 1919, el comtat es deia Nedenes amt, nom del qual prové de l'antiga granja Nedenes (en nòrdic antic: Niðarnes). El primer element és el cas genitiu del nom del riu Nið (ara anomenat Nidelva), i l'últim element és nes, que significa «punta». El significat del nom del riu és desconegut.

## Escut d'armes

L'escut d'armes data del 1958, i mostra dues barres d'or sobre un fons vermell. Simbolitzen el comerç de la fusta i la recuperació del mineral de ferro, que era important per a l'economia d'Aust-Agder.

## Divisió administrativa

El sistema dels municipis, o kommuner, es va establir a Noruega el 1837, en base de les parròquies ja existents. Actualment el comtat d'Aust-Agder es divideix en 15 municipis:
| Rang | Nom | Habitants | Àrea km² | Map Municipis d'Aust-Agder |
| 1 | Arendal | 41.655 | 256 | Map Municipis d'Aust-Agder |
| 2 | Grimstad | 20.497 | 273 | Map Municipis d'Aust-Agder |
| 3 | Lillesand | 9.465 | 180 | Map Municipis d'Aust-Agder |
| 4 | Risør | 6.894 | 179 | Map Municipis d'Aust-Agder |
| 5 | Tvedestrand | 5.939 | 204 | Map Municipis d'Aust-Agder |
| 6 | Froland | 5.002 | 605 | Map Municipis d'Aust-Agder |
| 7 | Birkenes | 4.689 | 633 | Map Municipis d'Aust-Agder |
| 8 | Evje og Hornnes | 3.397 | 521 | Map Municipis d'Aust-Agder |
| 9 | Gjerstad | 2.478 | 308 | Map Municipis d'Aust-Agder |
| 10 | Vegårshei | 1.886 | 322 | Map Municipis d'Aust-Agder |
| 11 | Åmli | 1.861 | 1.068 | Map Municipis d'Aust-Agder |
| 12 | Valle | 1.289 | 1.135 | Map Municipis d'Aust-Agder |
| 13 | Iveland | 1.254 | 250 | Map Municipis d'Aust-Agder |
| 14 | Bygland | 1.223 | 1.156 | Map Municipis d'Aust-Agder |
| 15 | Bykle | 970 | 1.256 | Map Municipis d'Aust-Agder |
| Total | Aust-Agder | 108.499 | 9.158 | Map Municipis d'Aust-Agder |

## Població

Des del cens del 1769, Aust-Agder ha experimentat un constant creixement de la població: de 29.633-79.927 el 1900, i 102.848 el 2001. No va ser significativa l'emigració als Estats Units al segle xix i principis del segle xx.

## Vegeu també

* Vest-Agder
* Sørlandet

## Enllaços externs

* «Aust-Agder fylkeskommune - Fylke-Karte - Karte der einzelnen Kommunen des Bezirks Aust-Agder - Norwegen / Norge / Norway». Arxivat de l'original el 2016-04-06. [Consulta: 25 abril 2006].

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 26 novembre 2016].